409.18 REGOLAMENT IDWAR FOND GĦALL-INSOLVENZA DWAR PAKKETTI TAL-IVVJAĠĠAR L-AVVIŻ LEGALI 315 tal-2016. L-AVVIŻ LEGALI 315 tal-2016. 1. Titolu. It-titolu ta’ dawn ir-regolamenti hu r-Regolamenti dwar Fond għall-Insolvenza dwar Pakkett tal-Ivvjaġġar. 2. Skop. L-iskop ta’ dawn ir-regolamenti huwa li jitwaqqaf Fond għall-Insolvenza sabiex jagħti sigurtà għar-rifużjoni tal-pagamenti kollha magħmula minn jew għan-nom ta’ vjaġġaturi sa fejn is-servizzi relatati ma jiġux mogħtija b’konsegwenza tal-insolvenza tal-organizzatur, inkluża r-ripatrijazzjoni fejn ikun il-każ. Il-fond jiġi mmexxi u amministrat minn Bord ta’ Tmexxija kif imwaqqaf bis-saħħa ta’ dawn ir-regolamenti, u kif ukoll biex parzjalment jiġu trasposti d-dispożizzjonijiet tad-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti dwar ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u tirrevoka d-Direttiva tal-Kunsill 90/314/KEE. 3. Tifsir. (1) F’dawn ir-regolamenti, sakemm ir-rabta tal-kliem ma tkunx teħtieġ xort’oħra: " Att " tfisser l-Att dwar Servizzi tal-Ivvjaġġar u tat-Turiżmu għal Malta; Kap. 409. Kap. 409. " Awtorità " tfisser l-Awtorità tat-Turiżmu ta’ Malta; " il-Bord " tfisser il-Bord tat-Tmexxija tal-Fond għall-Insolvenza stabbilit skont ir-regolament 4; "ċertifikat " tfisser iċ-ċertifikat maħruġ lill-konsumaturi skont ir-regolament 9(3); " Direttiva " tfisser id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti dwar ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u tirrevoka d-Direttiva tal-Kunsill 90/314/KEE; "FATTA" tfisser il-Federated Association of Travel& TourismAgentsof Malta; " il-Fond " tfisser il-Fond għall-Insolvenza li ssir referenza għalih fir-regolament 8; "konsumatur " għandu jkollha l-istess tifsira bħal dik mogħtija lil "konsumatur " skont ir-Regolamenti dwar Pakketti tal-Ivvjaġġar; "kontributur " tfisser organizzatur ta’ pakketti tal-ivvjaġġar li skont il-Bord tat-Tmexxija għandu jikkontribwixxi għall-Fond; " Ministeru " tfisser il-Ministeru responsabbli għat-turiżmu; " Ministru " tfisser il-Ministru responsabbli għat-turiżmu; " organizzatur ta’ pakkett tal-ivvjaġġar " tfisser persuni u, jew entitajiet li jaqgħu fit-tifsira "organizzatur" u, jew "negozjant" kif mogħtija skont ir-Regolamenti dwar Pakketti tal-Ivvjaġġar u, jew li jaqgħu fit-tifsira "aġent tal-ivvjaġġar", kif mfissra fl-Att u li huma debitament liċenzjati mill-Awtorità; "pakkett " għandu jkollha l-istess tifsira bħal dik mogħtija lil "pakkett " skont ir-Regolamenti dwar Pakketti tal-Ivvjaġġar; "Regolamenti dwar Pakketti tal-Ivvjaġġar tfisser ir-Regolamenti dwar Pakkett tal-Ivvjaġġar, Pakkett ta’ Vaganzi u Pakkett ta’ Tours; L.S.409.01 " Stat Membru " tfisser membru tal-Unjoni Ewropea. (2) Kliem u espressjonijiet użati f’dawn ir-regolamenti u li huma użati wkoll fl-Att, għandu jkollhom, sakemm ir-rabta tal-kliem ma tkunx teħtieġ xort’oħra, l-istess tifsira bħal ma għandhom fl-Att. 4. Ħatra tal-Bord tat-Tmexxija tal-Fond għall-Insolvenza. (1) Il-Ministru għandu jaħtar Bord, li jkun magħruf bħala l-Bord tat-Tmexxija tal-Fond għall-Insolvenza, li għandu jkun magħmul minn ħames membri bil-jedd ta’ vot. (2) Il-ħames membri tal-Bord bil-jedd ta’ vot għandhom ikunu: (a) żewġ persuni li jiġu nominati mill-Awtorità; (b) żewġ persuni li jiġu nominati mill-FATTA; u (ċ) persuna waħda li tiġi nominata mill-Ministru. (3) Ebda persuna ma tikkwalifika biex tiġi maħtura bħala, jew biex tibqa’, membru tal-Bord jekk hija tkun membru tal-Kamra tad-Deputati. (4) Il-President, li jippresjedi l-imsemmi Bord, għandu jinħatar mill-Ministru b’konsultazzjoni mal-FATTA. (5) Il-membri tal-Bord għandhom jibqgħu fil-kariga għal perjodu ta’ tliet (3) snin, u jkunu jistgħu jerġgħu jiġu maħtura. (6) Kull membru tal-Bord jista’, qabel ma jintemm il-perjodu tal-kariga tiegħu, jirriżenja b’ittra indirizzata lill-Ministru. Iżda kull membru jista’ jitneħħa mill-Bord qabel ma jintemm il-perjodu tal-kariga tiegħu għal xi waħda minn dawn ir-raġunijiet: (a) il-membru jkun ħati ta’ mġiba ħażina; (b) il-membru jkun inkapaċi u, jew inkompetenti li jaqdid-dmirijiet tal-kariga tiegħu; (ċ) il-membru jkun aġixxa b’negliġenza gravi; (d) atti jew ommissjonijiet oħrajn li ma jixirqux lil membru tal-Bord. 5. Funzjonijiet tal-Bord. Il-Bord għandu jkollu dawn il-funzjonijiet u funzjonijiet inċidentali għalihom: (a) li jwaqqaf il-Fond; (b) li jamministra u jmexxi l-affarijiet ta’ kuljum tal-Fond; (ċ) li jiddeċiedi u jeżamina s-suq kurrenti tal-pakketti tal-ivvjaġġar u jiddeċiedi min għandu jkun meqjus bħala kontributur għall-Fond; (d) li jsegwi u jikkontrolla li l-kontributuri jkunu qed jikkontribwixxu għall-Fond; (e) li jirrapporta regolarment lill-Awtorità fuq kull kwistjoni li taffettwa lilu, jew għandha x’taqsam mal-Fondumal-kontributuri tal-Fond; (f) li jirrifondi u, jew jirripatrija konsumaturi li jkollhom pretensjonijiet validi skont dawn ir-regolamenti; (g) li jintrabat li jieħu kull azzjoni xierqa marbuta mal-qadi tal-funzjonijiet tiegħu permezz tad-direttorati għal-liċenzjar u infurzar tal-Awtorità; (h) li jassisti u jikkopera ma’ stati membri oħrajn skont id-Direttiva; (i) li kull sena jippubblika l-kontribuzzjonijiet magħmula mill-kontributuri kollha u kull informazzjoni oħra kif stipulat taħt l-artikolu 31(3) tal-Att u liġijiet oħra applikabbli; (j) li jagħmel rakkomandazzjonijiet lill-Awtorità dwar jekk liċenza għal applikazzjonijiet ġodda għal aġenti tal-ivvjaġġar għandhiex tinħareġ jew le, wara li tintrabat li twettaq evalwazzjoni skont it-termini ta’ referenza approvati tiegħu; (k) li jagħmel rakkomandazzjonijiet lill-Awtorità dwar it-tiġdid jew xort’oħra, jew is-sospensjoni jew revoka ta’ liċenzi għal aġenti tal-ivvjaġġar u azzjonijiet oħrajn, kif jidhirlu xieraq, skont it-termini ta’ referenza approvati tiegħu; (l) li jissottometti rapport annwali lill-Awtorità. 6. (1) Il-Bord għandu jiżgura li l-ispejjeż amministrattivi fir-rigward tat-twettiq tal-funzjonijiet tiegħu jinżammu fil-baxx. Barra minn dan, l-Awtorità għandha tagħti għajnuna amministrattiva permezz tal-uffiċċji amministrattivi tagħha. Il-Bord għandu jawtorizza r-rimborż tal-ispejjeż amministrattivi relattivi li jitnefqu mill-Awtorità. (2) L-ispejjeż amministrattivi tal-Bord għandhom jitħallsu mill-Fondinnifsu, b’dan illi tali spejjeż għandhom jidhru f’estimi approvati mill-Bord. 7. Termini ta’ referenza tal-Bord. (1) Il-Bord għandu jirrediġi t-termini ta’ referenza tiegħu. (2) It-termini ta’ referenza, u kull emenda li ssir għalihom, għandhom jiġu approvati mill-Awtorità u kif ukoll mill-Ministru qabel ma jidħlu fis-seħħ. (3) It-termini ta’ referenza tal-Bord għandhom jiġu ppubblikati fuq is-sit elettroniku tal-Awtorità. 8. Il-Fond. (1) Il-Bord għandu jwaqqaf fond, liema fond għandu jintuża’ għar-rifużjoni ta’ pagamenti magħmula minn jew għan-nom ta’ vjaġġaturi sa fejn is-servizzi relevanti ma jiġux mogħtija b’konsegwenza tal-insolvenza tal-organizzatur, inkluża r-ripatrijazzjoni fejn ikun il-każ. (2) Kull organizzatur ta’ pakketti tal-ivvjaġġar li jkun debitament liċenzjat mill-Awtorità u li l-Bord iqis bħala kontributur, għandu jikkontribwixxi għall-Fond. (3) Il-kontributuri kollha għandhom kull sena jissottomettu lill-Bord prospetti finanzjarji awditjati. (4) Il-Bordu, jew l-Awtorità jistgħu jitolbu lil xi kontributur sabiex jissottometti prospetti finanzjarji awditjati iktar spiss minn dak indikat fis-sub regolament preċedenti u l-Bordu, jew l-Awtorità jistgħu jitolbu lil xi kontributur sabiex jipprovdilhom aktar dokumentazzjoni li huma jistgħu jqisu meħtie [a. (5) (a) Meta kontributur jonqos milli jikkontribwixxi u jsostni l-Fond meta jkun hekk mitlub minnu mill-Bord, għandhom japplikaw id-dispożizzjonijiet tar-regolament 10. (b) L-Awtorità m’għandhiex iġġedded l-liċenza tal-kontributur għas-sena li tkun ġejja fin-nuqqas tal-kontributur li jikkontribwixxi u li jsostni l-Fond. (ċ) L-Awtorità tista’ wkoll tieħu kwalunkwe azzjoni oħra skont id-dispożizzjonijiet tal-Att u dawn ir-regolamenti. (6) Il-kontributur għandu jħallas il-kontribuzzjoni relattiva, li għandha tkun għal dak l-ammont u li għandha titħallas b’dak il-mod li l-Bord jista’ jiddeċiedi minn żmien għal żmien. (7) Il-kontributuri kollha jibqgħu obbligati li jikkontribwixxu għall-Fondsa meta jħallu l-liċenza tagħhom mal-Awtorità u jħallsu l-pendenzi kollha fuq l-istess Fond. (8) Il-Fond għandu f’kull mument jinżamm f’livell minimu ta’ ħames mittelfeuro (€ 500,000), jew dak l-ammont akbar li jiġi stabbilit mill-Ministeru u mill-Awtorità minn żmien għal żmien. (9) Il-Bord ikollu l-jedd li jitlob lill-kontributuri kollha jew lil xi wħud minnhom sabiex jikkontribwixxu aktar għall-Fond, fil-każ li l-Fond jinżel taħt il-livell minimu stabbilit fis-sub regolament preċedenti jew għal kwalunkwe raġuni oħra. (10) Jekk il-Bord iqis li l-fondi li jkunu akkumulaw jeċċedu dak li huwa jqis neċessarju sabiex ikopri l-espożizzjoni tal-konsumatur iżda mhux anqas mill-ammont minimu stabbilit taħt is-subregolament 8, l-ammonti żejda jistgħu jitqassmu lura lill-kontributuri, b’dan iżda li għandha tingħata l-approvazzjoni tal-Awtorità, fuq parir tal-Bord: Iżda l-fondi għandhom jitqassmu b’dak il-mod li l-Bord iqis xieraq. (11) Fil-każ li wieħed mill-kontributuri jsir insolventi, kwalunkwe talba mressqa mill-konsumaturi tal-kontributur insolventi għandha titħallas l-ewwel mis-sehem tal-kontribuzzjonijiet tal-kontributur insolventi magħmula taħt il-Fond: Iżda jekk is-sehem tal-kontributur insolventi ma jkunx biżżejjed sabiex ikopri t-talbiet kollha, allura l-bilanċ jitħallas mill-fondi netti miġbura permezz tal-iskema ta’ ċertifikazzjoni: Iżda wkoll il-Bord jista’ jitlob lill-kontributuri l-oħrajn li jżidu l-bond tagħhom sabiex ikopru kwalunkwe nuqqas ta’ fondi biex jitħallsu t-talbiet pendenti u jinżammil-livell minimu u dan skont id-dispożizzjonijiet tas-sub regolament (8). 9. T waqqif ta’ sistema online u ħrug ta’ ċertifikati. (1) Il-Bord, b’kollaborazzjoni mal-FATTA, għandu jwaqqaf u jmexxi sistema onli ne ċentrali. (2) Is-sistema għandha tippermetti lill-kontributuri kollha li joħorġu ċertifikati lill-konsumaturi. Għandha titħalla smiżata, kif stabbilit mill-Bord, fil-Fond għal kull ċertifikat maħruġ. (3) Iċ-ċertifikat għandu jkun fih tal-anqas l-informazzjoni li ġejja: (a) l-ammont(i) kollha mħallsa bil-quddiem mill-konsumatur lill-kontributur; (b) id-dati tal-ivvjaġġar; u (ċ) dettalji oħra li huma relevanti għall-pakkett li jkun ġie ordnat u, jew mixtri mill-klijent, bħal informazzjoni dwar min jipprovdi l-akkomodazzjoni jekk ikun il-każ. (4) Il-kontributuri kollha huma obbligati li joħorġu ċ-ċertifikat lill-konsumaturi tagħhom. (5) Iċ-ċertifikat għandu jintuża mill-konsumaturi sabiex iressqu xi talbiet neċessarji taħt il-Fond fil-każ li l-kontributur i sir insolventi. (6) Il-Bord għandu jkollu aċċess sħiħ għas-sistema, u għal kwalunkwe informazzjoni li tidher hemmhekk. 10. (1) Fil-każ li wieħed mill-kontributuri jsir insolventi, il-konsumatur għandu jagħmel talba lill-Bordu jagħti d-dettalji kollha tal-pagamenti li saru, u servizzi li ma jkunux ingħataw b’konsegwenza tal-insolvenza tal-organizzatur, inkluża r-ripatrijazzjoni tal-vjaġġaturi skont il-każ. (2) Il-konsumatur, meta jagħmel it-talba, għandu wkoll jippreżenta ċ-ċertifikat, u fin-nuqqas il-Bord ma jkunx obbligat li jagħti rifużjoni u, jew jirripatrija l-konsumatur. (3) Il-Fond għandu jintuża biss għal talbiet li għandhom x’jaqsmu ma’ prenotazzjonijiet magħmula sa mid-data tal-bidu fis-seħħ ta’ dawn ir-regolamenti. 11. (1) L-osservanza tad-dispożizzjonijiet ta’ dawn ir-regolamenti mill-kontributuri għandha titqies bħala kundizzjoni li liċenza sabiex topera xi operazzjoni turistika hija soġġetta għaliha, irrispettivament minn jekk issirx referenza għal dawn ir-regolamenti fil-liċenza stess. (2) Kull kontributur li jonqos milli jħares dawn ir-regolamenti jkun ħati ta’ reat, u jeħel il-multi u pieni kif indikat fl-artikoli 43 u 45 tal-Att.